Tomáš Skuhravý

**Tomáš Skuhravý** (født 1965) er en tsjekkisk tidligere fotballspiller. For  og senere  spilte han 49 landskamper og scoret 17 mål. I klubbsammenheng er han sterkest forbundet med  og . Han var en stor og sterk spiss, direkte i spillestilen og dyktig i hodespillet.

Skuhravý ble født i landsbyen Přerov nad Labem. Storvokst for alderen, utmerket han seg tidlig for sitt lokale lag i aldersbestemt fotball. Seksten år gammel sluttet han seg til landets mest populære klubb . I løpet av sitt første år i klubben tok han steget opp på seniorlaget, med godkjennelse fra fotballforbundet om dispensasjon fra regelen om at ingen under atten års alder kunne spille i toppdivisjonen. Knapt atten år gammel gjorde Skuhravý seg bemerket da han scoret det avgjørende målet på Estadio Santiago Bernabéu som sikret Sparta Praha avansement i 1983/84-sesongens UEFA-cup på bekostning av .

Mens han avtjente to års militærtjeneste spilte han for Rudá hvězda Cheb. Skuhravý opplevde en sportslig utvikling i denne perioden. Etter å ha representert landet sitt på aldersbestemte nivåer, ble han derfor gitt debuten på s seniorlandslag i en treningslandskamp mot  tre dager før han fylte tyve år.

I 1986 vendte Skuhravý tilbake til Sparta Praha, der han ble en sterk bidragsyter til klubbens dominans i hjemlig serie. Med Sparta Praha vant han fem seriemesterskap og tre cupmesterskap.

På landslagsnivå slet Skuhravý lenge med å reprodusere formen han viste på klubbnivå. En stund ble Milan Luhový foretrukket av landslagstrener Jozef Vengloš. Skuhravý gjenvant tilliten grunnet Luhovýs skadeproblemer.

VM-sluttspillet i 1990 ble et vendepunkt i Skuhravýs karriere. I den første gruppespillskampen scoret han to av Tsjekkoslovakias fem mål i seieren over . De tre målene han scoret i seieren over  i åttedelsfinalen utgjorde ett av sluttspillets to hat-trick. Alle tre målene ble scoret med hodestøt. Hans fem mål gjorde ham til sluttspillets neste beste målscorer, bare slått av Salvatore Schillacis seks mål. Ingen spillere scoret flere mål i åpent spill enn Skuhravý. Schillaci scoret sitt sjette mål på straffespark i bronsefinalen.

Skuhravýs imponerende innsats i VM-sluttspillet overbeviste s klubbpresident Aldo Spinelli om å bla opp en overgangssum rapportert å ligge omkring £2 millioner for å hente ham til Serie A. Kontrakten ble signert natten før Tsjekkoslovakias åttedelsfinaletap i VM mot . Skuhravýs innsats i de første syv seriekampene for Genoa var lite fruktbare. Det førte til at det ble stilt spørsmål ved Spinellis avgjørelse om å kjøpe ham. Skuhravýs fem mål i sommerens VM-sluttspill ble scoret mot relativt svake motstandere. Vendepunktet kom i lagets åttende seriekamp da Skuhravý med sitt første seriemål for Genoa sikret et uavgjortresultat borte mot , som startet Genoas klatring oppover fra nederste halvdel av tabellen. I spann med uruguayaneren Carlos Aguilera dannet Skuhravý en velbalansert og effektiv angrepsduo på topp for Genoa. Med femten scorede seriemål hver, endte de på delt tredjeplass på toppscorerlisten til Serie A for 1990/91-sesongen. Trekker man fra mål scoret på straffespark, ville Skuhravý stå igjen som sesongens toppscorer. I åpent spill scoret ingen spillere i Serie A like mange som Skuhravýs femten seriemål den sesongen.

Fjerdeplassen Genoa oppnådde i Skuhravýs første sesong var klubbens beste tabellplassering på nesten femti år. Med Skuhravý som nøkkelspiller vedvarte lagets gode form også over påfølgende sesong hvor Genoa nådde semifinalene i UEFA-cupen der det ble tap for  som senere vant turneringen. Genoa nådde ikke de samme høydene igjen under Skuhravýs opphold i klubben, men han fortsatte likefullt å score mål. Mens Spinelli tillot salg av Carlos Aguilera til  i 1992, ble bud fra  og  på Skuhravý avslått. Da Skuhravý forlot Genoa mot slutten av 1995, var han blitt klubbens mestscorende spiller i Serie A. Totalt scoret han 67 mål på 185 kamper i løpet av fem og en halv sesong for Genoa. Blant klubbens tilhengere oppnådde han kultstatus.

I tredve års alder tålte ikke lenger knærne hans byrden av toppfotball. Karrieren var på hell da han i desember 1995 forlot Genoa for . Han spilte bare fire seriekamper for den portugisiske klubben i løpet av et halvt års mislykket opphold. 

Kneproblemene satte punktum for landslagskarrieren under kvalifiseringen til EM i 1996. Skuhravý spilte sin siste landskamp i september 1995. Han bidro med to mål i de fire EM-kvalifiseringskampene han fikk med seg, og gikk glipp av Tsjekkias vellykkede deltakelse i EM-sluttspillet i 1996, der det ble tap i finalen for .

I 1996 takket Skuhravý nei til et tilbud fra de regjerende tsjekkiske seriemesterne  til fordel for Viktoria Žižkov. Kneproblemene forhindret ham imidlertid fra å spille noen kamper for klubben før han la fotballstøvlene på hylla for godt.

Etter karrieren som profesjonell fotballspiller var over, bosatte han seg i Varazze i nærheten av Genova. Han dukket senere opp i overskriftene av helt andre grunner enn sportslige, da han ble anklaget for å være del av en bande som stjal luksusbiler i Tyskland og Tsjekkia. I 2012 ble han dømt til to års fengsel for svindel for å meldt en luksusbil stjålet som en medsammensvoren forsøkte å selge videre. Han unnslapp å sone da han ble innvilget amnesti av den tsjekkiske presidenten Václav Klaus.

Skuhravý returnerte så til fotball, først som speider, deretter som trener.

## Karriereoversikt

## Referanser


## Eksterne lenker
* 
*  Tomáš Skuhravý  – Fotbalová asociace České republiky
*  Tomáš Skuhravý – CalcioGenoa
*  Tomáš Skuhravý – TuttiCalciatori.Net